24 “Morutuoa ha a ka holimo ho mosuoe oa hae, leha e le hore lekhoba le ka holimo ho morena+ oa lona. 25 Ho lekane ho morutuoa hore a be joaloka mosuoe oa hae, le lekhoba le be joaloka morena+ oa lona. Haeba batho ba bitsitse mong’a ntlo Beelzebube,+ ba tla bitsa ba ntlo ea hae joalo hakaakang? 26 Ka hona le se ke la ba tšaba; kaha ha ho letho le koahetsoeng le ke keng la koaholloa, le leo e leng sephiri le ke keng la tsejoa.+ 27 Seo ke le bolellang sona lefifing, le se bue leseling; ’me seo le se utloang se hoeshetsoa, le se bolele le le holim ’a matlo.+ 28 Le se ke la tšaba+ ba bolaeang ’mele empa ba ke ke ba bolaea moea; empa ho e-na le hoo le tšabe+ ea ka timetsang moea le ’mele Gehena.+ 29 Na lirobele tse peli ha li rekisoe ka chelete ea tšepe ea bohlokoa bo bonyenyane?+ Empa leha ho le joalo ha ho le se seng sa tsona se tla oela fatše kantle le hore Ntat’a lōna a tsebe.+ 30 Empa moriri oa lihlooho tsa lōna o baliloe kaofela.+ 31 Ka hona le se ke la tšaba: le ba bohlokoa ho feta lirobele+ tse ngata.